钦定古今图书集成/明伦汇编/官常典/第584卷 > 宋应昌
## 钦定古今图书集成/明伦汇编/官常典/第584卷 > 宋应昌

按《明外史石星传》：“应昌，字桐冈，仁和人。抚山东，条上
海防事宜，预策倭为患，进选将、练兵、积粟三策。已而
语验，廷议服其先见，故推用之。既奏平壤功，如松欲
遂袭王京，大败于碧蹄馆，应昌由是夺气。与星定封
贡议，令惟敬阴许行长，大学士赵志皋主于内，要以
献王京返王子，陪臣即如约，而惟敬私许之和亲。四”
月，倭果弃王京，退屯釜山。自汉江以南，朝鲜故土悉
定。给事中侯庆远疏请旋师，应昌请留兵协守，即议
撤，宜俟倭尽归星不听，量留南兵防戍，尽罢诸军。六
月，倭送还王子陪臣，遣其将小西飞随惟敬至，而倭
兵猝犯晋州，为官军所败。给事御史张辅之、周维翰
疏劾应昌，应昌扺言：“臣许封不许贡。臣许贡，特借以
误倭。前破平壤、收王京，皆用此策，非实。”许星亦为应
昌辨，以为未许贡，俟行长归国，秀吉进表，然后议之。
于是惟敬以十月癸卯再使倭，索《秀吉》进表。当是时，
倭屯釜山，方运粮筑室为持久计。而如松妄言倭众
已归星，欲并撤南兵。给事中吴文梓疏争，且请罢应
昌。应昌度事难办，方引疾乞休；乃召为兵部左侍郎，
而命顾养谦代。